Corrientes
        
         (by i Argentina)
Store norske leksikon,Geografi,Verdens geografi,Sør-Amerikas geografi,Argentinas geografi
Corrientes er hovedstaden i provinsen Corrientes i Paraguay, og ligger ved elven Paraná, 40 kilometer sør for sammenløpet med elven Paraguay. Byen har 346 334 innbyggere (INDEC, 2010). En stålkabelbro over Paranáelven forbinder Corrientes med Resistencia i provinsen Chaco.
Næringsliv og kultur Corrientes er en viktig elvehavn og et universitets- og handelssenter for den indre landbruksregionen. Eksporten omfatter frukt, bomull, ris, tobakk og yerba maté. Kulturelt er Corrientes et senter i den historiske regionen Litoral, kjent for den tradisjonsrike folkemusikksjangeren chamamé. Historie Corrientes ble grunnlagt i 1588 for å bedre kommunikasjonen mellom Asunción og Santa María del Buen Aire (nå Buenos Aires), men byutviklingen led under angrep fra den opprinnelige guaraníbefolkningen. I dag har Corrientes mange vakre bygningsminner fra kolonitiden, blant annet fransiskanerklosteret San Francisco (ferdigstilt i 1607). Les mer i Store norske leksikon Argentinas geografi Argentinas befolkning Argentinas historie